Diari Oficial de la Generalitat Valenciana


Sumari del DOGV 6785, del 30-05-2012 (2012/5225)

RESOLUCIÓ de 30 d'abril de 2012, de la Conselleria d'Educació, Formació i Ocupació, per la qual es modifica l'autorització al Centre autoritzat Elemental de Música Ateneo Musical de la localitat de Cullera.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6785

Data del DOGV
:   30-05-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/5225


Data del document
:   30-04-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 30 d'abril de 2012, de la Conselleria d'Educació, Formació i Ocupació, per la qual es modifica l'autorització al Centre autoritzat Elemental de Música Ateneo Musical de la localitat de Cullera. [2012/5225]  
L'expedient ha sigut iniciat pel representant de la titularitat del Centre autoritzat Elemental de Música Ateneo Musical, número de codi 00178536, de Cullera, en sol·licitud d'autorització per a impartir l'especialitat instrumental de Guitarra corresponent a ensenyances elementals de Música.  
Per Orde de la Conselleria de Cultura, Educació i Esport, de 13 de juny de 2005 (DOGV 30.08.2005), es va autoritzar al centre com a Centre Elemental de Música per a impartir les especialitats instrumentals de Grau Elemental de: Flauta, Oboé, Clarinet, Saxòfon, Trompa, Trompeta, Trombó, Tuba, Piano, Viola, Violí, Violoncel, Contrabaix, Percussió, Llenguatge Musical i Cor, amb una capacitat total per a 200 places escolars. Per Orde de 31 de juliol de 2006, de la Conselleria de Cultura, Educació i Esport, s'autoritza a impartir les ensenyances musicals de Grau Elemental de l'especialitat instrumental de Fagot, sense variació del nombre de places escolars autoritzats en l'orde anterior.  
Vist l'informe favorable de la Inspecció Educativa, es desprén que la titulació i programació presentada, per a impartir les ensenyances sol·licitades, s'ajusten al que s'establix en la legislació vigent aplicable.   
  
Vistes la Llei Orgànica 8/1985, de 3 de juliol (BOE núm. 159, de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106, de 04.05.2006); el Reial Decret 303/2010, de 15 de març (BOE de 09.04.2010), pel qual s'establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d'Educació; i el Reial Decret 321/1994, de 25 de febrer (BOE de 06.04.1994), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE de 12.03.2010).  
Vista la proposta del director general d'Ordenació i Centres Docents de data 30 d'abril de 2012 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i en virtut de la delegació establida en la Resolució de 22 de juny de 2010, resolc:  
  
  
Primer  
Autoritzar al centre següent l'ampliació de les seues ensenyances en els termes que s'especifiquen:  
Denominació genèrica del centre: Centre d'autoritzat Elemental de Música.  
Denominació específica del centre: Ateneo Musical.  
Ti tular: Societat Ateneu Musical.  
Domicili: C/ Ateneu Musical, núm. 15.  
Localitat: Cullera (46213).  
Província: València.  
Codi: 03660596.  
S'autoritza l'especialitat instrumental d'ensenyança elemental de Guitarra.  
El centre impartirà, a més, les ensenyances que se li van autoritzar anteriorment, sense variació del nombre de llocs escolars.  
  
Segon  
Qualsevol modificació dels termes d'esta resolució requerirà la preceptiva autorització de l'Administració educativa.  
  
Tercer  
El que disposa la present resolució donarà lloc a les corresponents inscripcions en el Registre de Centres Docents de la Comunitat Valenciana.  
Quart  
La present resolució tindrà efectes des de la data en què es dicta, no obstant això, els seus efectes acadèmics s'entenen referits al curs escolar 2012-2013  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE núm. 285, de 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE núm. 167, de 14.07.1998), contra el present acte que posa fi a la via administrativa es pot interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Formació i Ocupació, en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
  
València, 30 d'abril de 2012.- La consellera d'Educació, Formació i Ocupació. Per delegació atorgada per Resolució de 22 de juny de 2010 (DOCV núm. 6301, d'1 de juliol de 2010), el secretari autonòmic d'Educació: Rafael Carbonell Peris.